CELEX: 62010TN0428
Language: et
Date: 2010-09-16 00:00:00
Title: Kohtuasi T-428/10: 16. septembril 2010 esitatud hagi — Trenzas y Cables de Acero versus komisjon

20.11.2010   
            
            
               ET
            
            
               Euroopa Liidu Teataja
            
            
               C 317/38
            
         16. septembril 2010 esitatud hagi — Trenzas y Cables de Acero versus komisjon
   (Kohtuasi T-428/10)
   ()
   2010/C 317/70
   Kohtumenetluse keel: hispaania
   
      Pooled
   
   
      Hageja: Trenzas y Cables de Acero (Santander, Hispaania) (esindajad: advokaadid E. González Díaz ja A. Tresandí Blanco)
   
      Kostja: Euroopa Komisjon
   
      Hageja nõuded
   
   
               —
            
            
               tühistada Euroopa Liidu toimimise lepingu artikli 263 alusel Euroopa Komisjoni 30. juuni 2010. aasta otsus C(2010) 4387 lõplik (juhtum COMP/38.344 — Pingestusteras);
            
         
               —
            
            
               teise võimalusena tühistada Euroopa Liidu toimimise lepingu artikli 261 alusel mainitud otsusega määratud trahv või vähendada selle summat, ning
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Käesolevas menetluses vaidlustatud otsus on sama nagu otsus kohtuasjas T-426/10: Moreda-Riviere Trefilerías vs. komisjon.
   Väited ja peamised argumendid on samad, mis esitati mainitud kohtuasjas.
   Hageja väidab, et komisjon on teinud faktivea ja rikkunud õigusnormi ELTL artikli 101 kohaldamisel seoses sellega, et TYCSA PSC-le omistati vastutus selle artikli väidetava rikkumise eest, kuna komisjon väidab, et TYCSA PSC vastutab otsuses kirjeldatud tegevuse eest kui erinevatest juriidilistest üksustest (GSW, TW, MRT ja TYCSA PSC ise) koosneva majandusüksuse väidetav liige vahemikus 30. november 1992 ja 19. september 2002.